CELEX: 62014TN0617
Language: el
Date: 2014-08-10 00:00:00
Title: Υπόθεση T-617/14: Προσφυγή της 10ης Αυγούστου 2014 — Pro Asyl κατά EASO

17.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 409/48
            
         Προσφυγή της 10ης Αυγούστου 2014 — Pro Asyl κατά EASO
   (Υπόθεση T-617/14)
   2014/C 409/68
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Pro Asyl Bundesweite Arbeitsgemeinschaft für Flüchtlinge e.V. (Frankfurt am Main, Γερμανία) (εκπρόσωπος: S. Hilbrans, δικηγόρος)
   
      Καθής: Ευρωπαϊκή Υπηρεσία Υποστήριξης για το Άσυλο (EASO)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της καθής της 10ης Ιουνίου 2014 — EASO/ED/2014/134, καθόσον δεν επετράπη στην καθής η πρόσβαση στο επιχειρησιακό σχέδιο για την αποστολή στη Βουλγαρία ομάδων υποστηρίξεως για το άσυλο της ΕΕ (Operating Plan on Bulgaria), καθώς και η πρόσβαση στο μητρώο εγγράφων κατά το άρθρο 11 του κανονισμού 1049/2001.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει δύο λόγους ακυρώσεως.
   
               1.
            
            
               Πρώτος λόγος ακυρώσεως: Προσβολή του δικαιώματος προσβάσεως σε πληροφορίες της προσφεύγουσας
               Η προσφεύγουσα υποστηρίζει ότι δεν συντρέχει λόγος εξαιρέσεως από το γενικό δικαίωμα προσβάσεως σε πληροφορίες του προσφεύγοντος κατά το άρθρο 4 του κανονισμού (ΕΚ) 1049/2001 (1) σε σχέση με το «Operating Plan on Bulgaria» που αποτελεί αντικείμενο της διαφοράς.
               Η προσφεύγουσα αναφέρει στο πλαίσιο αυτό ότι η άρνηση της προσβάσεως σε πληροφορίες δεν μπορεί να δικαιολογηθεί ιδίως λόγω της προστασίας διαβουλεύσεων για τη σύνταξη του εγγράφου κατά άρθρο 4, παράγραφος 3, του κανονισμού 1049/2001, δεδομένου ότι το «Operating Plan» έχει ολοκληρωθεί.
               Πέραν τούτου, το «Operating Plan on Bulgaria» δεν αποτελεί έγγραφο τρίτου κατά το άρθρο 4, παράγραφος 4, του κανονισμού 1049/2001, διότι η καθής και η Δημοκρατία της Βουλγαρίας διαμόρφωσαν το σχέδιο από κοινού. Επομένως, το «Operating Plan» δεν προέρχεται από το εν λόγω κράτος μέλος ούτε κατά το άρθρο 4, παράγραφος 5, του κανονισμού 1049/2001.
            
         
               2
            
            
               Δεύτερο λόγος ακυρώσεως: Προσβολή του δικαιώματος προσβάσεως στο μητρώο
               Η προσφεύγουσα υποστηρίζει επιπλέον ότι η προσβαλλομένη απόφαση πρέπει επίσης να ακυρωθεί καθόσον αυτή αρνείται στην προσφεύγουσα την πρόσβαση στο ηλεκτρονικό μητρώο εγγράφων κατά το άρθρο 11 του κανονισμού 1049/2001 ή το άρθρο11 της αποφάσεως αριθ. 6 του διοικητικού συμβουλίου της EASO.
            
         
      (1)  Κανονισμός (ΕΚ) 1049/2001του Ευρωπαϊκού Κοινοβουλίου και του Συμβουλίου, της 30ής. Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).